รัฐบาลไทย-ข่าวทำเนียบรัฐบาล-อธิบดีกรมการปกครองเผยชุดปฏิบัติการพิเศษกรมการปกครองสนธิกำลังร่วมฝ่ายปกครองจังหวัดเชียงราย เข้าจับกุมผู้จัดการร้านโอโซน และร้านสละโสด พื้นที่อำเภอแม่สาย พบเป็นถึงผู้ช่วยผู้ใหญ่บ้าน
วันพฤหัสบดีที่ 6 กรกฎาคม 2566
06/07/2566
อธิบดีกรมการปกครองเผยชุดปฏิบัติการพิเศษกรมการปกครองสนธิกําลังร่วมฝ่ายปกครองจังหวัดเชียงราย เข้าจับกุมผู้จัดการร้านโอโซน และร้านสละโสด พื้นที่อําเภอแม่สาย พบเป็นถึงผู้ช่วยผู้ใหญ่บ้าน
อธิบดีกรมการปกครองเผยชุดปฏิบัติการพิเศษกรมการปกครองสนธิกําลังร่วมฝ่ายปกครองจังหวัดเชียงราย เข้าจับกุมผู้จัดการร้านโอโซน และร้านสละโสด พื้นที่อําเภอแม่สาย พบเป็นถึงผู้ช่วยผู้ใหญ่บ้าน แต่กลับลักลอบเปิดให้บริการโดยไม่มีใบอนุญาตและฝ่าฝืนกฎหมาย
อธิบดีกรมการปกครองเผยชุดปฏิบัติการพิเศษกรมการปกครองสนธิกําลังร่วมฝ่ายปกครองจังหวัดเชียงราย เข้าจับกุมผู้จัดการร้านโอโซน และร้านสละโสด พื้นที่อําเภอแม่สาย พบเป็นถึงผู้ช่วยผู้ใหญ่บ้าน แต่กลับลักลอบเปิดให้บริการโดยไม่มีใบอนุญาตและฝ่าฝืนกฎหมาย พร้อมดําเนินการให้เป็นไปตามกฎหมายทั้งอาญาและวินัยโดยไม่มีละเว้น
วันนี้ (6 ก.ค. 66) นายแมนรัตน์ รัตนสุคนธ์ อธิบดีกรมการปกครอง เปิดเผยว่า ศูนย์ดํารงธรรม กรมการปกครอง (วังไชยา) ได้รับเรื่องร้องเรียนจากองค์กรต่อต้านการค้ามนุษย์ระหว่างประเทศ ว่ามีสถานประกอบการชื่อ “ร้านโอโซน และร้านสละโสด” ตั้งอยู่พื้นที่หมู่ที่ 9 ตําบลเวียงพางคํา อําเภอแม่สาย จังหวัดเชียงราย ได้เปิดให้บริการในลักษณะเป็นสถานบริการ และมีการรับพนักงานหญิงซึ่งเป็นบุคคลที่มีอายุต่ํากว่า 18 ปี ทั้งสัญชาติไทยรวมถึงต่างด้าว เข้าทํางานภายในร้าน และอาจมีพฤติการณ์เข้าข่ายการแสวงประโยชน์ทางเพศจากเด็ก ทั้งมีการจําหน่ายยาเสพติดภายในร้าน และมีพนักงานเด็กสาวอายุต่ํากว่า 18 ปี ที่มีพฤติกรรมเสพยาเสพติดและชักชวนลูกค้าเสพยาเสพติด
“ตนจึงได้บูรณาการร่วมกับนายพุฒิพงศ์ ศิริมาตย์ ผู้ว่าราชการจังหวัดเชียงราย ได้สั่งการให้ชุดปฏิบัติการพิเศษกรมการปกครอง ได้สนธิกําลังร่วมกับพนักงานฝ่ายปกครองที่ทําการปกครองจังหวัดเชียงราย สํานักงานป้องกันและปราบปรามยาเสพติด (ปปส.) ภาค 5 และเจ้าหน้าที่สํานักงานพัฒนาสังคมและความมั่นคงของมนุษย์จังหวัดเชียงราย เข้าตรวจสอบสถานประกอบการ ชื่อร้านโอโซน และร้านสละโสด อําเภอแม่สาย จังหวัดเชียงราย ลงพื้นที่ตรวจสอบข้อเท็จจริง และวางแผนตรวจสอบจับกุม โดยพบว่า สถานประกอบการ “ร้านโอโซน” และ “ร้านสละโสด” ทั้งสองร้านลักลอบให้บริการในรูปแบบสถานบริการ โดยไม่มีใบอนุญาต เปิดให้บริการจนถึงเวลาเช้าของทุกวัน มีการจําหน่ายสุราเกินกว่าเวลาที่กฎหมายกําหนด มีพฤติการณ์จ้างงานเด็กอายุต่ํากว่า 18 ปี ทั้งสัญชาติไทยและต่างด้าว มาปรนเปรอปรนนิบัติลูกค้าในลักษณะที่อาจเป็นการแสวงหาประโยชน์ทางเพศในรูปแบบอื่นจากเด็ก และยังพบร่องรอยการเสพยาเสพติดภายในร้าน” นายแมนรัตน์ฯ กล่าาว
นายแมนรัตน์ รัตนสุคนธ์ อธิบดีกรมการปกครอง กล่าวต่ออีกว่า เจ้าหน้าที่ได้ทําการตรวจปัสสาวะของนักเที่ยวและพนักงานร้าน พบสารเสพติด ทั้งหมด 9 ราย เป็นนักเที่ยว 5 ราย เป็นพนักงานร้าน 4 ราย นอกจากนี้ ยังพบนักเที่ยวอายุต่ํากว่า 20 ปี จํานวน 2 คน คือ เด็กอายุ 17 ปี และ 18 ปี ตามลําดับ รวมทั้งได้ทําการช่วยเหลือบุคคลซึ่งอาจเป็นผู้เสียหายจากการค้ามนุษย์ ซึ่งเป็นพนักงานหญิงของทางร้าน ที่มีอายุต่ํากว่า 18 ปี จํานวน 6 คน โดยพบคนที่มีอายุต่ําสุดเพียง 15 ปี จึงได้นําเข้าสู่กระบวนการตามกลไกการส่งต่อระดับชาติ หรือ National Referral Mechanism (NRM) สัมภาษณ์เพื่อคัดกรอง และคัดแยก โดยสหวิชาชีพ และเตรียมนําตัวส่งเข้าบ้านพักเด็กฯ เพื่อฟื้นฟูสภาพจิตใจ จากการตกเป็นผู้เสียหายจากการค้ามนุษย์ ต่อไป
“ต่อมา นายเอกชัย ปันแปง อายุ 42 ปี ผู้ช่วยผู้ใหญ่บ้านหมู่ที่ 13 ตําบลแม่สาย อําเภอแม่สาย ได้มาแสดงตัวเป็นเจ้าของร้านทั้งสองแห่ง และได้ขอมอบตัว ต่อเจ้าพนักงานชุดจับกุม ณ ที่ว่าการอําเภอแม่สาย โดยชุดจับกุมได้แจ้งข้อกล่าวหากับผู้จัดการร้านฐานความผิด 1) ตั้งสถานบริการโดยไม่ได้รับอนุญาต 2) จําหน่ายสุราเกินกว่าเวลาที่กฎหมายกําหนด 3) บังคับ ขู่เข็ญ ชักจูง ส่งเสริม หรือยินยอมให้เด็กประพฤติตนไม่สมควร 4) บังคับ ขู่เข็ญ ชักจูง ยุยง ส่งเสริม หรือยินยอมให้เด็ก แสดงหรือกระทําการอันมีลักษณะลามกอนาจาร 5) จ้างเด็กอายุต่ํากว่า 18 ปี ทํางานระหว่างเวลา 22.00 น. - 06.00 น. และ 6) เป็นนายจ้างที่มีการจ้างเด็กอายุต่ํากว่า 18 ปี เป็นลูกจ้างโดยไม่แจ้งต่อพนักงานตรวจแรงงาน นอกจากนี้ หากผลการคัดแยกของสหวิชาชีพพบว่าเป็นผู้เสียหายจากการค้ามนุษย์ จะได้มีการร้องทุกข์กล่าวโทษเพื่อให้ดําเนินคดีเพิ่มเติมต่อไป และพนักงานฝ่ายปกครองชุดจับกุม จะได้ประสานที่ทําการปกครองอําเภอแม่สายเสนอให้ผู้ว่าราชการจังหวัดเชียงราย มีคําสั่งปิด ร้านโอโซน และร้านสละโสด มีกําหนด 5 ปี ตามคําสั่ง คสช. ที่ 22/2558 ต่อไป” นายแมนรัตน์ฯ กล่าว
นายแมนรัตน์ รัตนสุคนธ์ อธิบดีกรมการปกครอง กล่าวเพิ่มเติมว่า การปฏิบัติการในครั้งนี้นับว่าเป็นการกระทําที่ฝ่าฝืนกฎหมายอย่างยิ่ง และที่สําคัญ คือ ผู้ที่แสดงตัวเป็นผู้จัดการร้านมีตําแหน่งหน้าที่เป็นถึง “ผู้ช่วยผู้ใหญ่บ้าน” ซึ่งมีหน้าที่ในการช่วยเหลือผู้ใหญ่บ้านในการตรวจตรารักษาความสงบเรียบร้อยภายในหมู่บ้าน รวมทั้งป้องกันการกระทําความผิดหรือเหตุร้ายในพื้นที่ แต่กลับมาเป็นผู้กระทําความผิดเสียเอง ซึ่งการกระทําความผิดในครั้งนี้ นอกจากเป็นความผิดทางอาญาแล้ว กรมการปกครองจะได้ดําเนินการตั้งคณะกรรมการสอบข้อเท็จจริง หากพบว่าเป็นความผิดทางวินัยและเข้าข่ายการขาดคุณสมบัติการเป็นผู้ช่วยใหญ่บ้าน ก็จะสั่งการให้ผู้เกี่ยวข้องดําเนินการตามอํานาจหน้าที่ต่อไป นอกจากนี้ยังกําชับให้นายอําเภอทุกอําเภอทั่วประเทศได้เข้มงวดกวดขันและตรวจสอบพฤติกรรมของกํานัน ผู้ใหญ่บ้าน ผู้ช่วยผู้ใหญ่บ้าน ตลอดจนกลไกของกรมการปกครองทุกส่วน หากพบเข้าข่ายการกระทําความผิด ต้องดําเนินการให้เป็นไปตามระเบียบกฎหมาย ไม่มีละเว้น
ด้าน นายพุฒิพงศ์ ศิริมาตย์ ผู้ว่าราชการจังหวัดเชียงราย กล่าวว่า จังหวัดเชียงราย จะได้มอบหมายให้ศูนย์ดํารงธรรมจังหวัดเชียงรายร่วมกับที่ทําการปกครองจังหวัดเชียงรายและที่ทําการปกครองอําเภอทุกอําเภอ บูรณาการหน่วยงานที่เกี่ยวข้อง ดําเนินการตรวจสอบใบอนุญาต ตลอดจนตรวจตราการเปิดให้บริการของสถานบริการ สถานประกอบการที่มีลักษณะคล้ายสถานบริการทุกแห่ง หากพบการกระทําความผิด จะต้องดําเนินการให้เป็นไปตามกฎหมาย และหากพี่น้องประชาชนในพื้นที่จังหวัดเชียงรายพบเห็นการกระทําผิดลักษณะนี้ สามารถแจ้งผ่านสายด่วนศูนย์ดํารงธรรม โทร. 1567 ตลอด 24 ชั่วโมง